**Markus Nutivaara** (s. 6. kesäkuuta 1994 Oulu) on suomalainen jääkiekkopuolustaja, joka pelasi vuodesta 2016 lähtien NHL:ssä. Hän lopetti uransa vuonna 2023 loukkaantumisen takia. *The Sports Forecaster* -sivuston mukaan hän on hyvin kiekkoa liikuttava puolustaja, joka pelaa itsevarmasti ja pyrkii välttämään virheitä. Nutivaaralla on myös kohtalaisen hyvät hyökkäyspään taidot. Hän ei ole kuitenkaan kovin isokokoinen, ja hänellä on kehitettävää fysiikassa.

Ura
---

### Seuraura

#### Juniorivuodet

Nutivaara on Haukiputaan Ahmojen kasvatti. Hän pelasi juniorina myös Oulun Kärpissä ja Nutivaara palkittiin D1-junioreista Oulun Kärpät 46 ry:n tammikuun 2008 kuukauden juniorina. Kaudella 2009–2010 Nutivaara toimi Kärppien C-nuorten varakapteenina ja oli runkosarjassa joukkueen tehokkain puolustaja tehoilla 1+17=18. Kaudella 2010–2011 hän ei mahtunut Kärppien B-nuoriin ja palasi kasvattajaseuraansa Ahmoihin, joissa Nutivaara pelasi pääasiassa B-nuorten I-divisioonan karsintasarjaa ja III-divisioonaa. Hän pelasi myös vain 16-vuotiaana kolme ensimmäistä miesten peliään Ahmojen II-divisioonajoukkueessa. Kaudeksi 2011–2012 Nutivaara palasi taas Kärppiin, joiden B-nuorten tehokkain puolustaja hän oli runkosarjassa tehoilla 9+16=25 ja pudotuspeleissä tehoilla 2+4=6.

Kauden 2012–2013 Nutivaara pelasi Pelicansin A-nuorissa, jonka tehokkain puolustaja hän oli tehoilla 4+11=15. Kaudeksi 2013–2014 hän palasi 2+1-vuotisella SM-liigasopimuksella Kärppiin. Hän pelasi joukkueessa kuusi European Trophy -ottelua ilman tehopisteitä, mutta ei tehnyt kuitenkaan vielä liigadebyyttiään. Miesten pelit tulivat Nutivaaralle kuitenkin tutuksi Mestis-joukkue Jokipojista, jonne Kärpät lainasi hänet marraskuussa 2013. Helmikuussa 2014 Nutivaara palasi loppukaudeksi Kärppiin, jonka A-nuorissa hän voitti kauden päätteeksi SM-hopeaa.

#### Murtautuminen SM-liigaan

Nutivaara pelasi Kärppien miesten joukkueessa ensimmäisen kerran Mestarien liigaa 7. syyskuuta 2014 vieraissa saksalaista Kölner Haiea vastaan. Pian kauden 2014–2015 alettua Kärpät lainasi hänet marraskuun maaottelutaukoon asti kestävällä sopimuksella Kajaanin Hokkiin. Nutivaara nostettiin kuitenkin Kärppien kokoonpanoon kahden siellä pelatun ottelun jälkeen, ja hän teki SM-ligadebyyttinsä 20. syyskuuta 2014 Espoo Bluesia vastaan. Nutivaara sai ottelussa jääaikaa 9.45 minuuttia ja hän sai syöttöpisteen Patrick Davisin tekemään maaliin. Nutivaara sai ottelussa tehomerkinnän +2 ja Juha Huikari valitsi hänet ottelun legendojen tähtien kolmostähdeksi.

Nutivaaran tulokaskausi 2014–2015 toi kaikkiaan 35 runkosarjaottelussa kaksi syöttöpistettä ja 16 playoff-ottelussa tehot 1+5=6. Hän teki liigauransa avausmaalin 4. huhtikuuta 2015 toisessa välieräottelussa JYPiä vastaan. Nutivaara sai ottelussa ensimmäiset jääaikansa SM-liigan pudotuspeleissä, kun hän korvasi ykköspuolustajaparissa loukkaantuneen Lasse Kukkosen. Nutivaara vakiinnutti loppukaudella paikkaansa Kärppien pelaavassa puolustajakuusikossa. Hän voitti kauden päätteeksi Suomenmestaruuden. Helmikuussa 2015 Nutivaara solmi Kärppien kanssa kevääseen 2018 ulottuvan jatkosopimuksen.

Columbus Blue Jackets varasi "yli-ikäisen" (21 vuotta) Nutivaaran seitsemännellä kierroksella 189. pelaajana NHL:n varaustilaisuudessa 2015. Kaudella 2015–2016 hän nousi Kärppien yhdeksi tärkeimmistä kiekollisista puolustajista ja teki 50 runkosarjaottelussa tehot 6+16=22 ja seitsemässä playoff-ottelussa tehot 1+4=5. Nutivaaran kausi päättyi kuitenkin ensimmäisessä välieräottelussa 1. huhtikuuta 2016 Tapparaa vastaan solisluumurtumaan Veli-Matti Savinaisen taklauksesta. Savinainen sai tilanteesta 2+10-minuutin rangaistuksen selästä taklaamisesta. Nutivaara voitti kauden päätteeksi SM-pronssia. Hän jakoi myös koko CHL:n puolustajien maalipörssin voiton Växjö Lakersin Ilkka Heikkisen ja Skellefteå AIK:n Tim Heedin kanssa neljällä osumallaan. Nutivaara myös jakoi liigan tehotilaston voiton Frölunda HC:n Artturi Lehkosen kanssa lukemalla +11. Hän voitti CHL-hopeaa.

Jokerit varasi Nutivaaran ensimmäisellä kierroksella 26. pelaajana KHL:n varaustilaisuudessa 2016.

#### NHL-sopimus ja siirtyminen Columbus Blue Jacketsiin

Toukokuussa 2016 Nutivaara teki kaksivuotisen tulokassopimuksen Columbus Blue Jacketsin kanssa. Hän otti hieman yllättäen paikan seuran NHL-vahvuudesta syksyn 2016 harjoitusleirin päätteeksi. Nutivaara pelasi ensimmäinen NHL-ottelunsa kauden 2016–2017 avauskierroksella 13. lokakuuta 2016 Boston Bruinsia vastaan. Hän sai ottelussa jääaikaa 13.28 minuuttia. Ensimmäisen NHL-pisteensä Nutivaara teki 4. marraskuuta 2016 Montréal Canadiensia vastaan syötettyään David Savardin tekemän maalin. Hän keräsi Blue Jacketsin 10–0-murskavoittoon päättyneestä ottelusta teholukeman +2. NHL-uransa avausmaalin Nutivaara teki 12. marraskuuta 2016 St. Louis Bluesia vastaan. Hän keräsi Blue Jacketsin 6–3-voittoon päättyneestä ottelusta teholukeman +3. Hän pelasi lopulta koko kauden NHL:n puolella, jossa tulokaskausi toi kaikkiaan 66 runkosarjaottelussa tehot 2+5=7 ja kahdessa playoff-ottelussa tehot 1+1=2. Nutivaara joutui kauden päätteeksi lopulta lonkkaleikkaukseen, joka piti hänet sivussa noin neljän kuukauden ajan. Nutivaaran kerrottiin sittemmin pelanneen koko tulokaskautensa ajan lonkkakipujen kanssa.

Syksyn 2017 harjoitusleirin päätteeksi Nutivaara lähetettiin AHL-joukkue Syracuse Crunchin vahvuuteen. Blue Jacketsin toimitusjohtaja Jarmo Kekäläinen perusteli hänen farmikomennustaan sillä, että Nutivaara oli juuri tekemässä paluuta loukkaantumisten jäljiltä, eikä hän suoranaisesti mahtunut kuuden pelaavan puolustajan joukkoon. Nutivaara pelasi Crunchissa kolme ottelua, kunnes Gabriel Carlssonin loukkaantuminen avasi hänelle paikan Blue Jacketsin NHL-vahvuudesta. Nutivaara pelasi siellä loppukauden ajan tehden 61 runkosarja- ja kuudessa playoff-ottelussa tehot 7+16=23.

Maaliskuussa 2018 Nutivaara teki Blue Jacketsin kanssa nelivuotisen, yksisuuntaisen ja 10,8 miljoonan dollarin arvoisen jatkosopimuksen.

#### Siirto Florida Panthersiin

Nutivaara siirtyi lokakuussa 2020 Florida Panthersiin vaihdossa Cliff Puhun.

### Siirto San Jose Sharksiin

Heinäkuussa 2022 Nutivaara teki vapaana agenttina San Jose Sharksin kanssa yksivuotisen ja 1,5 miljoonan dollarin arvoisen sopimuksen.

### Maajoukkueura

Nutivaara edusti Suomea MM-kilpailuissa vuonna 2018. Valmennus valitsi hänet joukkueensa turnauksen yhdeksi kolmesta parhaasta pelaajasta. Nutivaara valittiin myös Sveitsiä vastaan pelatun puolivälieräottelun päätteeksi Suomen ottelun parhaaksi pelaajaksi. Yhteensä hän on pelannut 11 A-maaottelua tehopistein 4+6=10. Nutivaara teki A-maajoukkuedebyyttinsä 17. joulukuuta 2015 Channel One Cupin Prahassa pelatussa avausottelussa Tšekkiä vastaan. Hän teki ottelussa myös ensimmäisen A-maajoukkuemaalinsa.

Nutivaara on pelannut myös kolme nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Ahmat | II-divisioona | 3 | 0 | 0 | 0 | 2 | – | – | – | – | – |
| 2011–2012 | Kärpät | B-SM Q | 9 | 2 | 6 | 8 | 33 | – | – | – | – | – |
|  | Kärpät | B-SM | 33 | 9 | 16 | 25 | 6 | 6 | 2 | 4 | 6 | 4 |
| 2012–2013 | Pelicans | A-SM | 42 | 4 | 11 | 15 | 14 | – | – | – | – | – |
| 2013–2014 | Kärpät | A-SM | 19 | 2 | 9 | 11 | 10 | 12 | 1 | 4 | 5 | 2 |
|  | Jokipojat | Mestis | 11 | 0 | 3 | 3 | 4 | – | – | – | – | – |
| 2014–2015 | Hokki | Mestis | 2 | 0 | 2 | 2 | 2 | – | – | – | – | – |
|  | Kärpät | A-SM | 7 | 2 | 6 | 8 | 0 | 5 | 3 | 2 | 5 | 0 |
|  | Kärpät | SM-liiga | 35 | 0 | 2 | 2 | 4 | 16 | 1 | 5 | 6 | 0 | Kanada-malja |
| 2015–2016 | Kärpät | SM-liiga | 50 | 6 | 16 | 22 | 14 | 7 | 1 | 4 | 5 | 0 |
| 2016–2017 | Columbus Blue Jackets | NHL | 66 | 2 | 5 | 7 | 6 | 2 | 1 | 1 | 2 | 0 |
| 2017–2018 | Columbus Blue Jackets | NHL | 61 | 7 | 16 | 23 | 14 | 6 | 0 | 0 | 0 | 0 |  |  |  |  |  |  | MM | 8 | 3 | 6 | 9 | 6 |
|  | Cleveland Monsters | AHL | 3 | 0 | 0 | 0 | 0 | – | – | – | – | – |
| 2018–2019 | Columbus Blue Jackets | NHL | 80 | 5 | 16 | 21 | 6 | 2 | 0 | 0 | 0 | 0 |
| 2019–2020 | Columbus Blue Jackets | NHL | 37 | 3 | 6 | 9 | 4 | 2 | 0 | 0 | 0 | 0 |
| 2020–2021 | Florida Panthers | NHL | 30 | 0 | 10 | 10 | 12 | 5 | 0 | 0 | 0 | 14 |
| 2021–2022 | Florida Panthers | NHL | 1 | 0 | 1 | 1 | 0 | – | – | – | – | – |
| 2022–2023 | San Jose Sharks Loukkaantunut | NHL | 0 | 0 | 0 | 0 | 0 | – | – | – | – | – |
| 7 kautta | yhteensä | NHL | 275 | 17 | 54 | 71 | 42 | 17 | 1 | 1 | 2 | 14 |
| 2 kautta | yhteensä | SM-liiga | 85 | 6 | 18 | 24 | 18 | 23 | 2 | 9 | 11 | 0 |
| 2 kautta | yhteensä | Mestis | 13 | 0 | 5 | 5 | 6 | – | – | – | – | – |

Lähteet
-------

* Markus Nutivaara The Internet Hockey Databasessa (englanniksi)
* Markus Nutivaara Legends of Hockey -sivustolla (englanniksi)
* Markus Nutivaara *Elite Prospects*. Everysport Media Group AB.  (englanniksi)

### Viitteet

1. ↑  Markus Nutivaara – Oulun Kärpät *oulunkarpat.fi*. Oulun Kärpät Oy. Viitattu 8.10.2013.
2. 1 2  Wilenius, Teemu: Haukiputaan hymypojan päätä ei kylmää.  *Kaleva Oy*, 10.4.2015, 2015. vsk.
3. ↑  Byers, Preston: Columbus Blue Jackets 2017–2018 Player Preview: Markus Nutivaara *unionandblue.com*.  15.9.2017. FanSided Inc. Viitattu 17.10.2017. (englanniksi)
4. ↑  Yle: Markus Nutivaara, 29, lopettaa uransa *www.iltalehti.fi*. Viitattu 30.6.2023.
5. ↑  Markus Nutivaara – The Sports Forecaster *sportsforecaster.com*. XML Team Solutions, LLC. Viitattu 17.10.2017. (englanniksi)
6. ↑  Anttila, Sampo: KUUKAUDEN JUNIORI, OULUN KÄRPÄT 46 RY  29.1.2008. Junnut.com. Viitattu 10.9.2014. [vanhentunut linkki]
7. 1 2 3 4 5 6 7  Markus Nutivaara *Elite Prospects*. Everysport Media Group AB.  (englanniksi)
8. ↑  Pyörälä Kärppiin kolmivuotisella sopimuksella *Jatkoaika.com*.  24.4.2013. Jatkoaika r.y. Viitattu 10.9.2014.
9. ↑  Stenius, Ari: Kärppiin toivottu paluumuuttaja *oulunkarpat.fi*.  24.4.2013. Oulun Kärpät Oy. Viitattu 8.10.2013.
10. ↑  Jokipojat vahvistuu kärppäkaksikolla *Jatkoaika.com*.  18.11.2013. Jatkoaika r.y. Viitattu 10.9.2014.
11. ↑  Nutivaara palaa Kärppiin *Jatkoaika.com*.  1.2.2014. Jatkoaika r.y. Viitattu 10.9.2014.
12. ↑  Gamecenter *championshockeyleague.net*.  7.9.2014. Champions Hockey League (CHL) AG.  Arkistoitu 10.10.2014. Viitattu 10.9.2014. (englanniksi)
13. ↑  Hokille jo viides kärppälaina *Jatkoaika.com*.  12.9.2014. Jatkoaika r.y. Viitattu 14.9.2014.
14. ↑  Ottelutilastot *liiga.fi*.  20.9.2014. Jääkiekon SM-liiga Oy. Viitattu 20.9.2014.
15. ↑  Otteluseuranta *liiga.fi*.  20.9.2014. Jääkiekon SM-liiga Oy. Viitattu 20.9.2014.
16. ↑  Otteluseuranta *liiga.fi*.  4.4.2015. Jääkiekon SM-liiga Oy. Viitattu 4.4.2015.
17. ↑  Tahkola, Valtteri: Nutivaara ensimmäisestä liigamaalistaan: "Olin šokissa" *Jatkoaika.com*.  4.4.2015. Jatkoaika r.y. Viitattu 4.4.2015.
18. ↑  Kärpät kiinnitti nuorta voimaa tuleviksi kausiksi *Jatkoaika.com*.  4.2.2015. Jatkoaika r.y. Viitattu 26.4.2015.
19. ↑  Savonen, Ilari: Kolumni: Näin tuntuvan menetyksen Kärpät koki *suomikiekko.com*.  2.4.2016. Nordic Sport Media. Viitattu 16.4.2016.
20. ↑  Savonen, Ilari: Kärppien ison lenkin loukkaantuminen puhututti välierien avauksessa: "Ei hyvältä näytä" *suomikiekko.com*.  1.4.2016. OULU:  Nordic Sport Media. Viitattu 16.4.2016.
21. ↑  Otteluseuranta *liiga.fi*.  1.4.2016. Jääkiekon SM-liiga Oy. Viitattu 16.4.2016.
22. ↑  Statistics *championshockeyleague.net*. Champions Hockey League (CHL) AG.  Arkistoitu 5.2.2015. Viitattu 16.4.2016. (englanniksi)
23. ↑  Blue Jackets sign defenseman Markus Nutivaara to two-year contract  3.5.2016. Columbus Blue Jackets. Viitattu 3.5.2016. (englanniksi)
24. ↑  Markus Nutivaara siirtyy tulokassopimuksella Pohjois-Amerikkaan *Jatkoaika.com*.  3.5.2016. Jatkoaika r.y. Viitattu 3.5.2016.
25. ↑  Suomalainen superyllätys muhii NHL:ssä – "Kaikki merkit viittaavat siihen" *helsinginuutiset.fi*.  11.10.2016. Etelä-Suomen Media Oy. Viitattu 16.10.2016.
26. ↑  Boston Bruins – Columbus Blue Jackets – October 13th, 2016 *NHL.com*.  13.10.2016. National Hockey League. Viitattu 16.10.2016. (englanniksi)
27. ↑  Tommi Seppälä: Nutivaara sai ensimmäisen NHL-pisteensä murskavoitossa: "Todella erikoinen peli" *yle.fi*.  5.11.2016. Yleisradio Oy. Viitattu 5.11.2016.
28. ↑  Montréal Canadiens – Columbus Blue Jackets – November 5th, 2016 *NHL.com*.  5.11.2016. National Hockey League. Viitattu 13.11.2016. (englanniksi)
29. ↑  St. Louis Blues – Columbus Blue Jackets – November 12th, 2016 *NHL.com*.  12.11.2016. National Hockey League. Viitattu 13.11.2016. (englanniksi)
30. ↑  Suomalaispuolustaja jätti MM-kisat välistä loukkaantumisen takia – sivussa 4 kuukautta *suomikiekko.com*.  24.4.2017. Nordic Sport Media. Viitattu 17.10.2017.
31. ↑  Suomalaispuolustajan NHL-tulokaskaudesta karmea paljastus – "Hän oli soturi – täytyy nostaa hattua" *suomikiekko.com*.  27.9.2017. Nordic Sport Media. Viitattu 17.10.2017.
32. ↑  Viime kauden suomalaisyllättäjälle karu kohtalo NHL:ssä – pelätyt uutiset varmistuivat *suomikiekko.com*.  6.10.2017. Nordic Sport Media. Viitattu 17.10.2017.
33. ↑  Miksi suomalaissensaatio koki yllättävän kohtalon NHL:ssä? – Jarmo Kekäläiseltä suora vastaus *suomikiekko.com*.  6.10.2017. Nordic Sport Media. Viitattu 17.10.2017.
34. ↑  Näytönpaikka! Jarmo Kekäläinen nosti suomalaislupauksen NHL:ään – "Hän näyttää nopealta – valmis NHL-pelaajaksi" *suomikiekko.com*.  16.10.2017. Nordic Sport Media. Viitattu 17.10.2017.
35. ↑  Markus Nutivaara The Internet Hockey Databasessa (englanniksi)
36. ↑  Columbus Blue Jackets sign Markus Nutivaara to four-year extension  29.3.2018. COLUMBUS, OHIO:  Columbus Blue Jackets. Viitattu 31.5.2018. (englanniksi)
37. ↑  Suhonen, Markus: Blue Jackets kiinnitti Nutivaaran neljäksi vuodeksi − "Hänestä on tullut tärkeä osa puolustustamme" *Jatkoaika.com*.  29.3.2018. Jatkoaika r.y. Viitattu 31.5.2018.
38. ↑  Markus Nutivaara kaupattiin Aleksander Barkovin seurakaveriksi *Iltalehti*.  8.10.2020. Viitattu 9.10.2020.
39. ↑
40. ↑  BEST PLAYER OF THE GAME SELECTED BY THE TEAM (pdf)  20.5.2018. IIHF.  Arkistoitu 23.5.2018. Viitattu 31.5.2018. (englanniksi)
41. ↑  CZE - FIN (0-3) *stats.swehockey.se*.  17.12.2015. Svenska Ishockeyförbundet. Viitattu 31.5.2018. (englanniksi)

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki